Σούλα (όνομα)

Σούλα ή Σούλη, πολύ συνηθισμένος σύντομος τύπος γυναικείων ονομάτων. 

Προκύπτει από αποκοπή των πρώτων συλλαβών από την αρχή γυναικείων υποκοριστικών ονομάτων, όπως Αναστασούλα, Θανασούλα, Διονυσούλα, Ασπασούλα, Χρυσούλα.

 Ανδρικός τύπος 
Σούλης, Σούλας

 Άτομα με το όνομα Σούλα/Σούλη 
 Σούλα Αθανασιάδου (1929-2022), Ασπασία Αθανασιάδου-Γαβριηλίδου, ηθοποιός 
 Σούλα Πιερράκου (1943-2008), Χρυσούλα Πιερράκου, σεναριογράφος
 Σούλη Σαμπάχ (1932-2023), Αναστασία Χριστοδούλου, τραγουδίστρια και ηθοποιός 

 Φανταστικοί χαρακτήρες 

 Σούλα (Ρένα Χρηστάκη), η καλύτερη φίλη και συνάδελφος της Μάγδας ή Μαρκησίας (Μάρω Κοντού) στα καλντερίμια της Τρούμπας, που μπαίνει, όπως και η Μάγδα, στο στόχαστρο του αετονύχη Μάνου (Γιώργος Φούντας), στη δραματική ταινία Το κάθαρμα (1963) σε σενάριο Νίκου Φώσκολου και σκηνοθεσία Κώστα Ανδρίτσου 
 Σούλα (Ήρα Παπαμιχαήλ), φιλενάδα του στρατιώτη Παναγιώτη Μπαλούρδου (Τάκης Σπυριδάκης), η οποία δουλεύει ως υπηρέτρια σε σπίτι απέναντι από το στρατόπεδο, στην ταινία Λούφα και παραλλαγή (1984) του Νίκου Περάκη
 Σούλα (Στέλλα Πεφάνη), πρώην υπάλληλος σουπερμάρκερ και μετέπειτα κομμώτρια, κολλητή της Καίτης, κεντρικού χαρακτήρας στην τηλεοπτική σειρά Για μια γυναίκα και ένα αυτοκίνητο (2001-2002, ΑΝΤ1) σε σκηνοθεσία του Μανούσου Μανουσάκη 
 Σούλα (Μένη Κωνσταντινίδου), ερωμένη του Λεωνίδα (Κοσμάς Ζαχάρωφ), ο οποίος δολοφονείται στο ξενοδοχείο Conte de Mare από τη σύζυγό του (Άννα Παναγιωτοπούλου), στο επεισόδιο "Το σπίτι της Οδού Μπενάκη" της σειράς Το κόκκινο δωμάτιο (2005-2008, Mega) σε σκηνοθεσία Αλέξανδρου Ρήγα 
 Σούλα Βαρθακούρη Χατζηγιώργη (Νατάσα Τσακαρισιάνου), λαϊκής καταγωγής νοικοκυρά, που μένει με τον σύζυγό της, Ανδρέα Χατζηγιώργη (Χρήστος Βαλαβανίδης) και την κόρη τους Θεοδώρα ή Ούρσουλα (Εμμανουέλα Αλεξίου) σε ένα από τα δύο γειτονικά διαμερίσματα που αποτελούν το επίκεντρο της κωμικής σειράς Οι αυθαίρετοι (1989-1991, Mega), σε σενάριο Βασίλη Νεμέα και σκηνοθεσία Νίκου Κουτελιδάκη 
 Σούλα Καλφοπούλου (Παρθένα Χοροζίδου), σύζυγος του Μέμου (Θανάσης Ευθυμιάδης), εραστή της Αργυρώς Σηφακάκη (Ελένη Ράντου), η οποία αναλαμβάνει τη Σούλα ως δικηγόρος με σκοπό να χωρίσει το ζευγάρι στο επεισόδιο "Η δικηγόρος" της σειράς Εργαζόμενη γυναίκα (2009-2010, ΑΝΤ1) σε σκηνοθεσία του Νίκου Κρητικού 
 Σούλα Καραγιαννίδου (Ράνια Σχίζα), ιδιοκτήτρια καταστήματος τουριστικών ειδών, μία από τις τρεις πρώην συζύγους του Σάββα (Σάκης Μπουλάς), οι οποίες αναγκάζονται να συμβιώσουν στη σειρά Σαββατογεννημένες (2003-2004, Mega) σε σκηνοθεσία Πηνελόπης Κροντηροπούλου και Αντώνη Αγγελόπουλου 
 Σούλα Πριοβόλου (Δέσποινα Πολυκανδρίτου), πλασιέ, κάτοικος μιας λαϊκής γειτονιάς του Γκύζη που αποτελεί το επίκεντρο της σειράς Τα καλύτερά μας χρόνια (2020-2023, ΕΡΤ1) σε σκηνοθεσία Όλγας Μαλέα και Νίκου Κρητικού 
 Σούλα Σαριμπουγιούκη (Ζέτα Μακρυπούλια), μια 30χρονη που ψάχνει να βρει κατάλληλο σύζυγο μετά από λάθος επιλογές, το κεντρικό πρόσωπο της ελληνικής κωμωδίας Σούλα έλα ξανά (2009) σε σκηνοθεσία Βασίλη Μυριανθόπουλου 
 Σούλα Σταθάκου (Ελένη Ουζουνίδου), πρώην σύζυγος του συνταξιούχου αστυνομικού Σωτήρη Λυκοκάπη (Δημήτρης Μαυρόπουλος), θαμώνα του οίκου ευγηρίας Buona Mattina στη σειρά VIΠ καλά γεράματα (2024-2025, ΑΝΤ1), σε σκηνοθεσία Μιχάλη Βογιατζάκη

 Δείτε επίσης 

 Σούλα Καρδίτσας
 Σούλα Ξάνθης

 Παραπομπές 

Κατηγορία:Γυναικεία ελληνικά ονόματα
Κατηγορία:Υποκοριστικά ονόματα
Κατηγορία:Ελληνικά ονόματα